****

søger fleksjobber til kantinen

***Vinderup Realskole søger en dygtig fleksjobber ca. 20 timer ugentlig, der har lyst til at arbejde på en privatskole med ca. 265 elever fra 7.-10. klasse.***

Vi har en kantine, hvor vi hver dag serverer gratis morgenmad til skolens elever, sælger varme nybagte boller i 10-pausen og frisksmurte sandwich, lune hapsere samt en daglig varm middagsret med salatbar i 12-pausen.

Skolen har en kostpolitik, hvor vi lægger vægt på almindelig sund kost, der primært laves fra bunden af gode råvarer.

**Vi forventer, at du:**

* har erfaring med at være i et køkken og med at lave mad
* er villig til også at påtage dig rutineopgaver i forbindelse med kantinen, såsom rengøring og opvask
* har et godt humør og en positiv udstråling
* kan arbejde selvstændigt og ser muligheder i stedet for begrænsninger
* kan lide at være sammen med unge mennesker

**Vi tilbyder en stilling:**

* hvor du vil være del af et positivt og humoristisk team
* hvor du vil være en del af et spændende og godt arbejdsmiljø på skolen

**Ansættelsesvilkår:**

* Ansættelse gerne hurtigst muligt og senest d. 1. november
* En arbejdstid på ca. 20 t. pr. uge i 42 uger
* Du vil have fri i alle skoleferier
* Der er meget lidt aftenarbejde (1-2 gange årligt)
* Løn efter overenskomst og kvalifikationer
* Spørgsmål rettes til skoleleder Birgitte Holm eller køkkenleder Flemming Jensen på
tlf.: 9744 1580

**Ansøgningen med relevante beviser, udtalelser og eventuelt referencer**mailes til: birgitte@vinderup-realskole.dk

**Ansøgningsfrist:** **senest torsdag d. 7. oktober 2021** **klokken 12:00
Vær opmærksom på, at vi indkalder til samtale løbende og ansætter, når den rette findes**